
TISZTELT KÉPVISELŐ-TESTÜLET!


Zánka Község Önkormányzatát a Zánka 311/3 hrsz-ú ingatlanon 2 egységes lakóépület építése tárgyában a Balaton Fejlesztési Tanács a BFT-SZL-1/2025. sz. támogatói okirattal 75.258.763 Ft összegű vissza nem térítendő támogatásban részesítette. Az Önkormányzat közbeszerzési eljárást folytatott le, amelynek eredményeként 2025. december 3-án 94.498.618 Ft + áfa vállalkozási díj mellett szerződést kötött a Kuti és Fia Építőipari és Szolgáltató Kft-vel. A projekt befejezési határideje 2026. október 31. napja

A kivitelezés során a Balaton Fejlesztési Tanács által előírt műszaki tartalomnak való megfelelés és a támogatással való sikeres elszámolás érdekében az alábbi pótmunkák felmerültek fel:

· földmunkák, területrendezés, feltöltések;
· fa pergola szerkezet gyártása és telepítése;
· konyhabútor és gépészet telepítése;
· kerítésrendszer és kerítéskapu telepítése;
· esővízgyűjtő tartály elhelyezése;
· csapadékvíz elvezetés kialakítása;
· térburkolat létesítése.

A pótmunkákra a kivitelező összesen 14.037.259 Ft + áfa összegű költségvetést készített elő, így a szerződésmódosítás százalékos értéke ~14,85 %. A pótmunkák elrendelése indokolt és szükségszerű a projekt megvalósításához.

A közbeszerzésekről szóló 2015. évi CXLIII. törvény (Kbt.) 141. § (2) bekezdés b) pontja értelmében a szerződés – a (4) vagy (6) bekezdésben foglalt feltételek vizsgálata nélkül – új közbeszerzési eljárás lefolytatása nélkül módosítható, ha a módosítás eredményeként az ellenérték növekedése – vagy több módosítás esetén azok nettó összértéke – nem éri el építési beruházás esetén az eredeti szerződéses érték 15%-át.

A vállalkozó a fenti pótmunkák elvégzését vállalta, a szerződéses vállalkozási díj ezáltal 108.535.877 Ft + áfa összegre emelkedik. A képviselők a pótmunkák részletes költségvetését előzetesen megismerhették.


Kérem a Tisztelt Képviselő-testületet, hogy a határozati javaslatot elfogadni szíveskedjen.


	
	HATÁROZATI JAVASLAT


	
	Zánka Község Önkormányzata Képviselő-testülete a Zánka 311/3 hrsz-ú ingatlanon 2 egységes lakóépület építésének pótmunkái tárgyában a Kuti és Fia Építőipari és Szolgáltató Kft. 14.037.259 Ft + áfa összegű költségvetését elfogadja és a pótmunkák elvégzését elrendeli.

A szükséges forrást a 2026. évi költségvetésről szóló önkormányzati rendelet tartaléka terhére biztosítja.

Felhatalmazza a polgármestert a szerződésmódosítás megkötésére és az egyéb szükséges intézkedések megtételére.

Határidő: azonnal
Felelős: polgármester




Zánka, 2026. július 28.


	
	dr. Oláh Kálmán
polgármester



